ગુજરાતના વિવિધ ભાગોમાં ભારે વરસાદ થયો હતો. સૌરાષ્ટ્ર સિવાય મધ્ય ગુજરાત, દક્ષિણ ગુજરાત, ઉત્તર ગુજરાતમાં ભારે વરસાદ થયો હતો. ગુજરાતના વિવિધ ભાગોમાં એકથી લઈને ૪ ઈંચ સુધીનો વરસાદ પડી ગયો હતો. મધ્ય ગુજરાતની વાત કરવામાં આવે તો સાંવલીમાં પોણા ઈંચ, પારડીમાં બે ઈંચ, ખંભાતમાં એક ઈંચ જેટલો વરસાદ પડ્યો હતા. લાંબો સમય સુધી રાહ જોવડાવ્યા બાદ આખરે વરસાદનો વધુ એક રાઉન્ડ ગઈકાલ મોડીરાતથી શરૃ થયો છે. ચોમાસાની સીઝન પુરી થવાના છે તેવી આગાહી હવામાન ખાતાએ એકાદ પખવાડિયા પહેલાં કર્યા બાદ તે ખોટી સાબિત થઈ છે અને વરસાદનો ગઈકાલ રાતથી શરૃ થયેલો રાઉન્ડ ગુજરાતભરમાં છવાઈ ગયો છે અને રાયના ૧૯૭ તાલુકાઓમાં સામાન્યથી માંડી ૧૦ ઈંચ સુધી વરસાદ નોંધાયો છે. સૌથી વધુ વરસાદ ડાંગ જીલ્લાના આહવા ખાતે ૧૦ ઈંચ થયો છે. બંગાળની ખાડીમાં સર્જાયેલ ડિપડિપ્રેશનના કારણે શરૃ થયેલા આ વરસાદમાં મેધરાજાએ દક્ષિણ ગુજરાતના ડાંગ, વલસાડ અને નવસારી જિલ્લામાં સટાસટી બોલાવી છે.